**Nr. 36700/28.06.2024**

**PROIECT DE HOTĂRÂRE**

**privind delegarea serviciului de întreținere și monitorizare a spațiilor verzi la Baza de agrement Şugaş Băi, Complexul Sportiv din cartierul Ciucului și Câmpul Frumos din municipiul Sfântu Gheorghe**

**Consiliul Local al Municipiului Sfântu Gheorghe, în ședință ordinară;**

Având în vedere Referatul de aprobare nr. 36696/28.06.2024 al viceprimarului municipiului Sfântu Gheorghe, dl. Toth-Birtan Csaba;

Având în vedere Raportul de specialitate nr. 36697/28.06.2024 al Compartimentului pentru monitorizare societăți comerciale din cadrul Primăriei municipiului Sfântu Gheorghe;

Având în vedere Oferta de preț nr. 470/20.06. 2024 al Sepsi Protekt SA, înregistrată la Primăria municipiului Sântu Gheorghe sub nr. 36440/27.06.2024;

Având în vedere Procesul Verbal de Recepție la terminarea lucrărilor nr. 33022/2024 aferente investiției ”Amenajare terenuri de sport- Cartierul Ciucului”;

Având în vedere prevederile Contractului de delegare al serviciului ”Întreținerea și monitorizarea spațiilor verzi și a locurilor special amenajate pentru recreere la Baza de agrement Şugaş Băi nr. 42730/25.07.2023;

Având în vedere prevederile HCL nr. 408/2020 privind aprobarea participării Municipiului Sfântu Gheorghe, în asociere cu Sepsiipar SRL la constituirea societății Sepsi Protekt SA;

Având în vedere referatele Comisiilor de specialitate ale Consiliului Local al municipiului Sfântu Gheorghe;

Având în vedere Legea nr. 24/2007 privind reglementarea și administrarea spațiilor verzi din intravilanul localităților, cu modificările și completările ulterioare;

Având în vedere prevederile art. 5. pct. 3. lit b), art. 6 și art. 12 din Ordonanța Guvernului nr. 71/2002 privind organizarea şi funcționarea serviciilor publice de administrare a domeniului public şi privat de interes local cu modificările si completările ulterioare, aprobată prin Legea nr. 3/2003 și Legea nr. 101/2006;

Având în vedere prevederile art. 31 din Legea nr. 98/2016 a achizițiilor publice, cu modificările și completările ulterioare;

Având în vedere Instrucțiunea privind modul de interpretare a aplicării prevederilor art. 31 din Legea nr. 98/2016 privind achizițiile publice, emis de Ministerul Finanțelor Publice, Agenția Națională pentru Achiziții Publice publicat în Monitorul Oficial al României, Partea I, nr. 926 din 2 noiembrie 2018;

Având în vedere parcurgerea procedurii prevăzute de art. 7 alin. (13) din Legea nr. 52/2003 privind transparența decizională în administrația publică, republicată;

Procedura de urgență este justificată de faptul că Primăria municipiului Sfântu Gheorghe în momentul de față nu dispune de personal suficient și nici nu poate angaja personal propriu pentru desfășurarea activităților, din cauza restricțiilor de angajare impuse prin Legea 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung;

În conformitate cu art. 129 alin. (2) lit. c) și alin. (6) lit. b) din OUG nr. 57/2019 privind Codul administrativ, cu modificările şi completările ulterioare;

În temeiul art. 139 alin. (3) lit. g) și art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare;

**HOTĂRĂŞTE**

**Art. 1. –** Se aprobă Studiul de fundamentare privind necesitatea și stabilirea condițiilor optime de delegare a serviciului ”Întreținerea și monitorizarea spațiilor verzi la Baza de agrement Şugaş Băi, Complexul Sportiv din cartierul Ciucului și Câmpul Frumos din municipiul Sfântu Gheorghe “, conform anexei nr.1.

**Art. 2** - Se aprobă delegarea gestiunii serviciului prevăzut la art.1 către societatea Sepsi Protekt SA Sfântu Gheorghe.

**Art. 3** - Se aprobă Caietul de sarcini și Regulamentul de funcționare al serviciului ”Întreținerea și monitorizarea spațiilor verzi la Baza de agrement Şugaş Băi, Complexul Sportiv din cartierul Ciucului și Câmpul Frumos din municipiul Sfântu Gheorghe “, conform anexei nr. 2 și 3.

**Art. 4.** – Se aprobă modelul contractului de delegare privind serviciul ”Întreținerea și monitorizarea spațiilor verzi la Baza de agrement Şugaş Băi, Complexul Sportiv din cartierul Ciucului și Câmpul Frumos din municipiul Sfântu Gheorghe“ conform anexei nr. 4.

**Art. 5 -**  Se împuternicește primarul municipiului Sfântu Gheorghe, dl. Antal Árpád-András cu semnarea Contractului de delegare a serviciului ”Întreținerea și monitorizarea spațiilor verzi la Baza de agrement Şugaş Băi, Complexul Sportiv din cartierul Ciucului și Câmpul Frumos din municipiul Sfântu Gheorghe”.

**Art. 6. –** Anexele nr. 1-4 fac parte integrantă din prezenta hotărâre.

**Art. 7. -** Cu ducerea la îndeplinire a prezentei hotărâri se încredințează directorul general al Sepsi Protekt SA, Direcția generală economică și finanțe publice municipale, Compartimentul pentru monitorizare societăți comerciale din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_2024

**PREŞEDINTE DE ŞEDINŢĂ**

**Nr. 36696/28.06.2024**

**REFERAT DE APROBARE**

**privind delegarea serviciului de întreținere și monitorizare a spațiilor verzi la Baza de agrement Şugaş Băi , Complexul Sportiv din cartierul Ciucului și Câmpul Frumos din municipiul Sfântu Gheorghe**

În conformitate cu prevederile Ordonanței nr.71/2002 privind organizarea și funcționarea serviciilor publice de administrare a domeniului public și privat de interes local, serviciile de administrare a domeniului public și privat sunt destinate satisfacerii unor nevoi ale comunităților locale, contribuie la ridicarea gradului de civilizație și confort al acestora și grupează activități edilitar – gospodărești și acțiuni de utilitate și interes public local având ca obiect la art. 3. punctul b. amenajarea și întreținerea zonelor verzi, a parcurilor și grădinilor publice, a terenurilor de sport, a locurilor de agrement și a terenurilor de joacă pentru copii.

Înființarea, organizarea, coordonarea și reglementarea serviciilor de administrare a domeniului public și privat constituie dreptul exclusiv al autorității administrației publice locale iar monitorizarea și controlul funcționării și gestionării acestora intră în atribuțiile și responsabilitatea exclusivă a acestora. Serviciile de administrare a domeniului public și privat se înființează și se organizează pe baza unor studii de fundamentare, care vor analiza necesitatea și oportunitatea înființării serviciilor, vor evalua indicatorii tehnico-economici, vor identifica sursele de finanțare a serviciului și vor recomanda soluția optimă privind modul de organizare și gestionare a serviciilor.

În conformitate cu prevederile art. 13 din Ordonanța 71/2002 atribuirea contractelor de delegare a gestiunii serviciilor de admninistrare a domeniului public și privat se aplică, după caz, prevederile Legii nr.98/2016, cu modificările și completările ulterioare, respectiv ale Legii nr. 100/2016, cu modificările și completările ulterioare precum și prevederile actelor normative subsecvente emise în aplicarea acestora.

Având în vedere Procesul Verbal de Recepție la Terminarea lucrărilor nr. 33022/2024, aferente investiției ”Amenajare teremuri de sport- Cartierul Ciucului”;

Procedura de urgență este justificată de faptul că Primăria municipiului Sfântu Gheorghe în momentul de față nu dispune de personal suficient și nici nu poate angaja personal propriu pentru desfășurarea activităților, din cauza restricțiilor de angajare impuse prin Legea 296/2023 privind unele privind unele măsuri fiscal-bugetare pentru asigurarea sustenabilităţii financiare a României pe termen lung;

Durata propusă pentru care se încheie contractul de delegare este de 2 ani cu posibilitatea de prelungire, prin acordul părților, în condițiile legii.

Societatea Sepsi Protekt SA a fost constituită prin HCL nr. 408/2020 cu participarea Municipiului Sfântu Gheorghe și a societății Sepsiipar SRL în baza Legii nr. 31/1990 privind societățile, republicată, cu modificările ulterioare. Municipiul Sfântu Gheorghe deține 99,8% din capitalul social al societății, având influență determinantă în relația cu acesta. În capitolul 2 al actului constitutiv al societății se regăsește codul CAEN 813, ca activitate principală – Activități de întreținere peisagistică.

Deoarece societatea Sepsi Protekt SA, îndeplinește cumulativ prevederile art. 31, alin (1) din Legea nr. 98/2016 a achizițiilor publice, autoritatea contractantă nu are obligația aplicării legislației în materia achizițiilor publice, și poate atribui direct contractul de gestionare a serviciului.

Având în vedere cele prezentate mai sus, propun spre dezbatere și aprobare Studiul de fundamentare, Caietul de sarcini, Regulamentul serviciului precum și Contractul de delegare a serviciului.

**Viceprimar,**

**Toth-Birtan Csaba**

**Nr. 36697/28.06.2024**

**RAPORT DE SPECIALITATE**

**privind delegarea serviciului de întreținere și monitorizare a spațiilor verzi la Baza de agrement Şugaş Băi , Complexul Sportiv din cartierul Ciucului și Câmpul Frumos din municipiul Sfântu Gheorghe**.

Având în vedere Legea nr. 24/2007 privind reglementarea și administrarea spațiilor verzi din intravilanul localităților, cu modificările și completările ulterioare;

În conformitate cu prevederile Ordonanței nr.71/2002 privind organizarea și funcționarea serviciilor publice de administrare a domeniului public și privat de interes local, serviciile de administrare a domeniului public și privat sunt destinate satisfacerii unor nevoi ale comunităților locale, contribuie la ridicarea gradului de civilizație și confort al acestora și grupează activități edilitar – gospodărești și acțiuni de utilitate și interes public local având ca obiect la art. 3. punctul b. amenajarea și întreținerea zonelor verzi, a parcurilor și grădinilor publice, a terenurilor de sport, a locurilor de agrement și a terenurilor de joacă pentru copii.

Înființarea, organizarea, coordonarea și reglementarea serviciilor de administrare a domeniului public și privat constituie dreptul exclusiv al autorității administrației publice locale iar monitorizarea și controlul funcționării și gestionării acestora intră în atribuțiile și responsabilitatea exclusivă a acestora. Serviciile de administrare a domeniului public și privat se înființează și se organizează pe baza unor studii de fundamentare, care vor analiza necesitatea și oportunitatea înființării serviciilor, vor evalua indicatorii tehnico-economici, vor identifica sursele de finanțare a serviciului și vor recomanda soluția optimă privind modul de organizare și gestionare a serviciilor.

În conformitate cu prevederile art. 13 din Ordonanța 71/2002 atribuirea contractelor de delegare a gestiunii serviciilor de admninistrare a domeniului public și privat se aplică, după caz, prevederile Legii nr.98/2016, cu modificările și completările ulterioare, respectiv ale Legii nr. 100/2016, cu modificările și completările ulterioare precum și prevederile actelor normative subsecvente emise în aplicarea acestora.

Durata propusă pentru care se încheie contractul de delegare este de 2 an cu posibilitatea de prelungire, prin acordul părților, în condițiile legii.

Societatea Sepsi Protekt SA a fost constituită prin HCL nr. 408/2020 cu participarea Municipiului Sfântu Gheorghe și a societății Sepsiipar SRL în baza Legii nr. 31/1990 privind societățile, republicată, cu modificările ulterioare. Municipiul Sfântu Gheorghe deține 99,8% din capitalul social al societății, având influență determinantă în relația cu acesta. În capitolul 2 al actului constitutiv al societății se regăsește codul CAEN 813, ca activitate principală – Activități de întreținere peisagistică.

Municipiul Sfântu Gheorghe intenționează să utilizeze posibilitatea prevalării de excepția de la aplicarea legislației achizițiilor publice în cazul contractelor atribuite de o autoritate contractantă unei persoane de drept privat sau public, conform art. 31 alin. (1) din Legea 98/2016, pentru gestionarea serviciului privind activitățile de amenajare, întreținere și dezvoltare a spațiilor verzi din municipiul Sfântu Gheorghe.

Serviciul face parte din categoria serviciilor de administrare a domeniului public și privat destinate satisfacerii unor nevoi ale comunităților locale pentru ridicarea gradului de civilizație și confort al acestora.

Potrivit art. 31 din Legea nr. 98/2016 privind achizițiile pubilce:

”(1) Prezenta lege nu se aplică contractelor de achiziție publică/acordurilor-cadru atribuite de o autoritate contractantă unei persoane juridice de drept privat sau de drept public în cazul în care sunt îndeplinite cumulativ următoarele condiții:

a) autoritatea contractantă exercită asupra persoanei juridice în cauză un control similar celui pe care îl exercită asupra propriilor departamente sau servicii;

b) mai mult de 80% din activitățile persoanei juridice controlate sunt efectuate în vederea îndeplinirii sarcinilor care îi sunt încredințate de către autoritatea contractantă care o controlează sau de către alte persoane juridice controlate de respectiva autoritate contractantă;

c) nu există participare privată directă la capitalul persoanei juridice controlate, cu excepția formelor de participare a capitalului privat care nu oferă controlul sau dreptul de veto, dar a căror existență este necesară potrivit dispozițiilor legale, în conformitate cu Tratatele, și care nu exercită o influență determinantă asupra persoanei juridice controlate.”

Deoarece societatea Sepsi Protekt SA, îndeplinește cumulativ prevederile art. 31, alin (1) din Legea nr. 98/2016 a achizițiilor publice, autoritatea contractantă nu are obligația aplicării legislației în materia achizițiilor publice, și poate atribui direct contractul de delegare a serviciului.

Baza de agrement Șugaș Băi reprezintă un punct turistic frecventat de mulți locuitori ai municipiului și nu numai, întreținerea și monitorizarea spațiilor verzi și a locurilor special amenajate pentru recreere prezintă importanță majoră prin asigurarea funcționalității bazei în condiții optime atât din punct de vedere igienic cât și estetic. Astfel se consideră necesar delegarea serviciului către Sepsi Protekt SA, care prin personalul lui angajat să mențină baza de agrement în stare bună de funcționare.

Prin procesul verbal de recepție la predarea lucrărilor nr. 35050/15.06.2023 s-a procedat la preluarea obiectivelor de investiții la Câmpul Frumos: Amenajare terenuri de sport – Câmpul Frumos ce au în componență următoarele: terenuri de sport, teren de joacă pentru copii, zona verde. Monitorizarea și întreținerea spațiilor reprezintă o importanță deosebită având în vedere și zona marginalizată în care este situată cartierul Câmpul Frumos din municipiul Sfântu Gheorghe.

Prin procesul verbal de recepție la terminarea lucrărilor nr. 33022/2024, aferente investiției s-a procedat la preluarea obiectivelor în cartierul Ciucului aferente investiției: ”Amenajare teremuri de sport- Cartierul Ciucului”.

Capacitățile fizice realizate din cadrul investiției au vizat realizarea de teren amenajat în suprafață totală de 7028 mp, amenajări de terenuri sport, amenajări peisagistice, iluminat urban și iluminat al terenurilor de sport, monitorizare video, mobilier urban, spațiu de joacă pentru copii și zonă de fitnes urban.

Având în vedere necesitatea întreținerii terenurilor la facilitățile prezentate mai sus se consideră necesar și oportun externalizarea serviciilor către societatea Sepsi Protekt SA.

Procedura de urgență este justificată de faptul că Primăria municipiului Sfântu Gheorghe în momentul de față nu dispune de personal suficient și nici nu poate angaja personal propriu pentru desfășurarea activităților, din cauza restricțiilor de angajare impuse prin Legea 296/2023 privind unele privind unele măsuri fiscal-bugetare pentru asigurarea sustenabilităţii financiare a României pe termen lung;

Față de cele expuse, Compartimentul pentru Monitorizare Societăți Comerciale propune Proiectul de hotărâre Consiliului Local al municipiului Sfântu Gheorghe spre dezbatere, în vederea luării deciziilor privindaprobarea Studiului de fundamentare, a Caietului de sarcini, Regulamentului și proiectul contractului privind serviciul ”Întreținerea și monitorizarea spațiilor verzi la Baza de agrement Şugaş Băi , Complexul Sportiv din cartierul Ciucului și Câmpul Frumos din municipiul Sfântu Gheorghe “

**Consilier,**

**Szabó Kinga**

Anexa 1 la HCL nr. \_\_\_\_/2024

**STUDIU DE FUNDAMENTARE**

**privind necesitatea și stabilirea condițiilor optime de delegare a serviciului** ”Întreținerea și monitorizarea spațiilor verzi la Baza de agrement Şugaş Băi , Complexul Sportiv din cartierul Ciucului și Câmpul Frumos din municipiul Sfântu Gheorghe “

1. **DATE GENERALE:**

**Denumirea obiectivului:** Studiu de fundamentare privind necesitatea și stabilirea soluțiilor optime de delegare a gestiunii serviciului ”Întreținerea și monitorizarea spațiilor verzi la Baza de agrement Şugaş Băi , Complexul Sportiv din cartierul Ciucului și Câmpul Frumos din municipiul Sfântu Gheorghe”

**Amplasamentul:** Studiul va fi implementat în municipiul Sfântu Gheorghe , Baza de agrement Șugaș Băi, Complexul Sportiv din cartierul Ciucului și cartierul Câmpul Frumos din municipiul Sfântu Gheorghe, județul Covasna.

**Titularul studiului:**

|  |  |
| --- | --- |
| Denumirea legală completă | Municipiul Sfântu Gheorghe |
| Cod de înregistrare fiscala | 4404605 |
| Statutul legal | Unitate Administrativ Teritorială |
| Adresa oficială | Sfântu Gheorghe str. 1 Decembrie 1918 |
| Reprezentant legal | Antal Árpád – András |
| Situl organizației | [www.sepsiszentgyorgyinfo.ro](http://www.sepsiszentgyorgyinfo.ro) |

1. **Cadrul legislativ**

* Legea nr. 24/2007 – privind reglementarea și administrarea spațiilor verzi din intravilanul localităților, cu modificările și completările ulterioare;
* OG nr. 21/2002, privind gospodărirea localităților urbane și rurale, aprobată cu modificări prin Legea nr. 515/2002, cu modificările și completările ulterioare;
* OG. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările şi completările ulterioare;
* Legea nr. 98/2016, privind achizițiile publice, cu modificările și completările ulterioare;
* Instrucțiunea privind modul de interpretare a aplicării prevederilor art.31 din Legea nr. 98/2016 privind achizițiile publice, emis de Ministerul Finanțelor Publice, Agenția Națională pentru Achiziții Publice publicat în Monitorul Oficial al României, Partea I, nr. 926 din 2 noiembrie 2018;
* H.C.L. nr. 408/2020 privind aprobarea participării Municipiului Sfântu Gheorghe, în asociere cu Sepsiipar SRL Sfântu Gheorghe, la constituirea Sepsi Protekt SA.

1. **Introducere**

În conformitate cu prevederile Ordonanței Guvernului nr. 71/2002, privind organizarea şi funcționarea serviciilor publice de administrare a domeniului public şi privat de interes local serviciile de administrare a domeniului public şi privat se înființează şi se organizează în baza unor studii de fundamentare întocmite din inițiativa autorităților administrației publice locale. Studiile de fundamentare analizează necesitatea şi oportunitatea înfiinţării serviciilor, evaluează indicatorii tehnico-economici, identifică sursele de finanțare a serviciului şi recomandă soluția optimă privind modul de organizare şi gestionare a serviciilor.

Înființarea, organizarea şi funcționarea serviciilor de administrare a domeniului public şi privat se aprobă, după dezbaterea publică a studiilor de fundamentare şi consultarea cetățenilor, prin hotărâri ale consiliilor locale comunale, orășenești, municipale, ale sectoarelor municipiului București, ale consiliilor județene şi/sau ale Consiliului General al Municipiului București, după caz.

Scopul prezentului studiu de fundamentare îl constituie analiza și stabilirea soluțiilor optime de delegare a gestiunii serviciului ”Întreținerea și monitorizarea spațiilor verzi la Baza de agrement Şugaş Băi, Complexul Sportiv din cartierul Ciucului și Câmpul Frumos din municipiul Sfântu Gheorghe”

Prin studiul de fundamentare se demonstrează justificarea oportunității delegării serviciului ”Întreținerea și monitorizarea spațiilor verzi la Baza de agrement Şugaş Băi , Complexul Sportiv din cartierul Ciucului și Câmpul Frumos din municipiul Sfântu Gheorghe”**,** respectiv faptul că delegarea gestiunii serviciului este realizabilă la parametrii optimi, răspunde cerințelor şi politicilor autorității publice locale privind rolul şi impactul obiectivelor respective în viața orașului, şi beneficiază de susținere din partea autorității publice locale.

1. **Aspecte generale**

Articolul 35 din Constituția României privind dreptul la mediu sănătos prevede următoarele:

1. Statul recunoaște dreptul oricărei persoane la un mediu înconjurător sănătos și echilibrat ecologic;
2. Statul asigură cadrul legislativ pentru exercitarea acestui drept;
3. Persoanele fizice și juridice au îndatorirea de a proteja și a ameliora mediul înconjurător.

”Întreținerea și monitorizarea spațiilor verzi la Baza de agrement Şugaş Băi, Complexul Sportiv din cartierul Ciucului și Câmpul Frumos din municipiul Sfântu Gheorghe “ este un serviciu public local organizat, coordonat, reglementat, condus, monitorizat şi controlat de autoritatea administrației publice locale.

* 1. **Obiectivele și cerințele autorității publice tutelare:**
* Satisfacerea cerințelor și nevoilor comunităților locale;
* Asigurarea continuității serviciului;
* Creșterea calității serviciilor prestate;
* Ridicarea continuă a standardelor și a indicatorilor de performanță ai serviciilor prestate;
* Dezvoltarea și modernizarea infrastructurii edilitar-urbane;
* Protecția și conservarea mediului natural;
* Evidențierea transparenței costurilor în stabilirea prețurilor.
  1. **Obiectul activității:**

Asigurarea condițiilor optime prin monitorizarea și efectuarea lucrărilor de întreținere și asigurarea curățeniei pe toată durata programului de funcționare la obiectivele și spațiile verzi și locurile special amenajate pentru recreere din cadrul Bazei de agrement Șugaș Băi, Cartierul Ciucului și Câmpul Frumos din municipiul Sfântu Gheorghe:

1. bază de tratament, Șugaș Băi
2. mofetă, Șugaș Băi
3. zona izvoarelor, Șugaș Băi
4. Teren sport cu spațiul verde și terenul de joacă aferent, cartierul Câmpul Frumos
5. Teren amenajat în suprafață totală de 7028 mp, Cartierul Ciucului
   1. **Descrierea activității**

Activitatea se desfășoară zilnic de luni până duminică pe baza unui program bine definit între orele 10 - 22 și constă în efectuarea următoarelor operațiuni:

1. monitorizarea continuă a obiectivelor, a spațiilor verzi și a locurilor special amenajate pentru recreere
2. efectuarea lucrărilor de curățenie
3. menținerea curățeniei pe parcursul zilei
4. efectuarea lucrărilor de toaletare arbori/arbuști
5. efectuarea lucrărilor de tundere gazon
6. efectuarea lucrărilor de cosire iarbă
7. alte lucrări specifice în domeniu
8. întreținere terenuri pentru facilități sportive
9. **PROPUNEREA DE ORGANIZARE A SERVICIULUI PUBLIC**

Autoritățile deliberative ale unităților administrativ - teritoriale au competența exclusivă în ceea ce privește înființarea, organizarea, gestionarea, coordonarea și atribuirea, în spiritul și litera legii, serviciile publice de gestionare a domeniului public și privat al unităților administrativ teritoriile.

Alegerea modalității de gestiune a serviciului de amenajare, întreținere și dezvoltare a spațiilor verzi din municipiu, în baza Legii nr. 24/2007 – privind reglementarea și administrarea spațiilor verzi din intravilanul localităților, conform prevederilor OG nr. 71/2002 - privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, aprobată prin Legea nr. 3/2013, se poate realiza prin:

1. Gestiunea directă
2. Gestiunea delegată

Indiferent de modalitate de gestiune adoptată, activitățile specifice serviciului se organizează și se desfășoară pe baza unui Caiet de sarcini şi a unui Regulament de serviciu, prin care se stabilesc nivelurile de calitate şi indicatorii de performanță ai serviciilor, condițiile tehnice, raporturile operator-utilizatori, precum şi modul de tarifare, facturare şi încasare a contravalorii serviciilor furnizate/prestate.

Caietul de sarcini şi Regulamentul de serviciu se elaborează şi se aprobă de Consiliul Local al municipiului Sfântu Gheorghe.

**Gestiunea directă**

În cazul gestiunii directe, Consiliul Local al municipiului Sfântu Gheorghe își asumă nemijlocit prestarea serviciului toate sarcinile şi responsabilitățile, potrivit legii, privind organizarea, coordonarea, exploatarea, finanțarea şi controlul funcționării serviciului.

**Gestiunea delegată**

Gestiunea delegată este modalitatea de gestiune în care autoritățile deliberative ale unităților administrativ-teritoriale ori, după caz, asociațiile de dezvoltare intercomunitară cu obiect de activitate serviciile de utilități publice, în numele şi pe seama unităților administrativ-teritoriale membre, atribuie unuia sau mai multor operatori toate ori numai o parte din competențele şi responsabilitățile proprii privind furnizarea/prestarea serviciilor de utilități publice, pe baza unui contract, denumit în continuare contract de delegare a gestiunii.

Atribuirea contractelor de delegare a gestiunii se face cu respectarea principiilor liberei concurenței, transparenței, tratamentului egal și al confidențialității și cu respectarea prevederilor contractului-cadru de delegare a gestiunii și ale regulamentului-cadru de delegare a gestiunii serviciilor de administrare a domeniului public și privat, aprobate prin hotărâre a Guvernului.

Procedura de atribuire a contractelor de delegare a gestiunii se stabilește, după caz, conform prevederilor Legii nr. 98/2016 privind achizițiile publice, cu modificările și completările ulterioare și ale Legii nr.100/2016 privind concesiunile de lucrări și concesiunile de servicii, cu modificările și completările ulterioare.

Indiferent de forma de gestiune adoptată, activitățile propriu-zise de gestiune, exploatare și funcționare desfășurate/prestate în cadrul serviciilor de administrare a domeniului public și privat constituie activități relevante şi sunt supuse reglementărilor în vigoare privind achizițiile publice.

1. **Motivarea deciziei**

În vederea administrării și exploatării sistemelor publice existente în ceea ce privește serviciul ”Întreținerea și monitorizarea spațiilor verzi la Baza de agrement Şugaş Băi , Complexul Sportiv din cartierul Ciucului și Câmpul Frumos din municipiul Sfântu Gheorghe” propunem gestiunea delegată, prin care autoritățile administrației publice locale pot apela la un operator specializat de administrare a domeniului public și privat, căruia îi încredințează în baza unui contract de delegare gestiunea propriu-zisă în vederea realizării obiectivelor sociale și de mediu.

Consiliul local al municipiului Sfântu Gheorghe are dreptul de a urmări, controla și supraveghea modul de respectare și de îndeplinire a obligațiilor contractuale asumate de operator, calitatea serviciilor prestate, modul de administrare, exploatare și conservare a sistemelor publice încredințate prin contractul de delegare.

|  |  |
| --- | --- |
| **AVANTAJE** | **DEZAVANTAJE** |
| * Angajare personal; * Dezvoltarea capacității tehnice; * Creșterea calității serviciului; * Dotarea operatorului cu mijloacele necesare desfășurării activității; * Realizarea lucrărilor de amenajare şi întreținere a spatiilor verzi pe o suprafață cât mai mare; * Contractul de delegare prevede îndeplinirea indicatorilor de performanță care fac referire la activitatea prestată; | * Serviciile prestate trebuie plătite. Aceste plăți nu se pot efectua decât din bugetul local. |
| **OPORTUNITĂȚI** | **RISCURI** |
| * Reducerea consumului de resurse; * Creșterea competitivității economiei locale. | * Există posibilitatea ca societatea să intre în insolvență, fapt care ar periclita buna desfășurare a serviciului și ar obliga autoritatea publică locală să organizeze o nouă procedură. |

1. **Fezabilitatea economică**

Asigurarea serviciului public prin delegare are în vedere continuitatea serviciilor din punct de vedere cantitativ şi calitativ, adaptarea permanentă la cerințele utilizatorilor/beneficiarilor serviciilor, şi excluderea oricărei discriminări privind accesul la serviciul delegat.

Tarifele și prețurile pe care operatorul are dreptul să le practice la data începerii prestării serviciilor sunt aprobate de Consiliul Local.

Prețurile şi tarifele avizate trebuie să respecte următoarele cerințe:

1. asigurarea furnizării/prestării serviciilor la nivelurile de calitate şi indicatorii de performanță stabiliți de consiliul local prin caietul de sarcini, regulamentul serviciului şi prin contractul de delegare a gestiunii;
2. realizarea unui raport calitate/cost cât mai bun pentru serviciile furnizate/prestate pe perioada angajată şi asigurarea unui echilibru între riscurile şi beneficiile asumate de părțile contractante;
3. asigurarea exploatării şi întreținerii eficiente a bunurilor aparținând domeniului public al unității administrativ-teritoriale, aferente serviciilor de administrare a domeniului public şi privat.
4. **Etapele procedurii de atribuire directă a contractului**

Municipiul Sfântu Gheorghe intenționează să utilizeze posibilitatea prevalării de la excepția de aplicare a legislației privind achizițiile publice în cazul contractelor atribuite de o autoritate contractantă unei persoane de drept privat sau public, conform art. 31 alin. (1) din Legea 98/2016, pentru gestionarea serviciului privind activitățile de amenajare, întreținere și dezvoltare a spațiilor verzi din municipiul Sfântu Gheorghe.

Potrivit art. 31 din Legea nr. 98/2016 privind achizițiile publice:”(1) Prezenta lege nu se aplică contractelor de achiziție publică/acordurilor-cadru atribuite de o autoritate contractantă unei persoane juridice de drept privat sau de drept public în cazul în care sunt îndeplinite cumulativ următoarele condiții:

a) autoritatea contractantă exercită asupra persoanei juridice în cauză un control similar celui pe care îl exercită asupra propriilor departamente sau servicii;

b) mai mult de 80% din activitățile persoanei juridice controlate sunt efectuate în vederea îndeplinirii sarcinilor care îi sunt încredințate de către autoritatea contractantă care o controlează sau de către alte persoane juridice controlate de respectiva autoritate contractantă;

c) nu există participare privată directă la capitalul persoanei juridice controlate, cu excepția formelor de participare a capitalului privat care nu oferă controlul sau dreptul de veto, dar a căror existență este necesară potrivit dispozițiilor legale, în conformitate cu Tratatele, și care nu exercită o influență determinantă asupra persoanei juridice controlate.”

Deoarece societatea Sepsi Protekt SA, îndeplinește cumulativ prevederile art. 31, alin (1) din Legea nr. 98/2016 a achizițiilor publice, autoritatea contractantă nu are obligația aplicării legislației în materia achizițiilor publice, și poate atribui direct contractul de gestionare a serviciului de amenajare, întreținere și dezvoltare a spațiilor verzi din municipiul Sfântu Gheorghe.

Prin HCL nr. 408/2020 a fost aprobată participarea Municipiului Sfântu Gheorghe, în asociere cu Sepsiipar SRL, la constituirea societății pe acțiuni Sepsi Protekt SA, având domeniu principal de activitate corespunzător codului CAEN – 8130 Activități de întreținere peisagistică.

Obiectivul principal atât pentru societatea Sepsi Protekt SA, cât și pentru municipiul Sfântu Gheorghe este creșterea calității serviciilor prestate către cetățeni și gestionarea eficientă a resurselor, asigurarea de personal specializat pentru toate domeniile de activitate ale societății.

Societatea – întreprindere publică își desfășoară activitatea cu respectarea prevederilor Legii nr. 31/1990 privind societățile comerciale, republicată, cu modificările şi completările ulterioare şi O.U.G. nr. 109/2011 privind guvernanța corporativă a întreprinderilor publice, cu modificările şi completările ulterioare.

Pentru atribuirea directă către societatea Sepsi Protekt SA, a contractului de delegare a serviciului ”Întreținerea și monitorizarea spațiilor verzi la Baza de agrement Şugaş Băi, Complexul Sportiv din cartierul Ciucului și Câmpul Frumos din municipiul Sfântu Gheorghe“ este necesară aprobarea de către Consiliul Local al municipiului Sfântu Gheorghe a următoarelor :

* Studiu de fundamentare
* Regulamentul serviciului
* Caietul de sarcini pentru prestarea serviciului
* Modelul contractului ce urmează a fi încheiat între Municipiul Sfântu Gheorghe și societatea Sepsi Protekt SA
* Tarifele serviciului – Oferta de preț

1. **Concluzii**

Gestionarea delegată a serviciului de administrare a domeniului public şi privat este o alternativă mai viabilă decât exploatarea directă de către municipiul Sfântu Gheorghe în gestiune directă, care este motivată în special de lipsa personalului angajat al municipiului, lipsă de experiență şi competență în domeniu pentru asigurarea serviciilor de calitate.

În concluziile prezentul Studiu de fundamentare menționează următoarele:

* având în vedere noile tendințe la nivel național, precum și avantajul controlului direct asupra operatorului, exercitat de autoritățile administrației publice locale se recomandă ca modalitate de gestiune ”gestiunea delegată” prin negociere directă cu Sepsi Protekt SA.
* prestarea activităților edilitar-gospodărești din cadrul serviciului de administrare a domeniului public și privat se vor realiza în baza caietului de sarcini și a regulamentului aprobat de Consiliul Local;
* se recomandă o durată a contractului de 2 an, cu posibilitatea prelungirii în conformitate cu legislația în vigoare.

Față de cele de mai sus, considerăm necesară încheierea, cu respectarea prevederilor legale în vigoare, a unui contract de delegare, pentru activitățile menționate în prezentul studiu, cu societatea Sepsi Protekt SA.

**Anexa nr. 2 la HCL nr. \_\_\_\_\_/2024**

**MUNICIPIUL SFÂNTU GHEORGHE**

RO 520008 Sfântu Gheorghe Tel: 0267-316957

Str. 1 Decembrie 1918 nr. 2 Fax: 0267-311243

Județul Covasna E-mail: [info@sepsi.ro](mailto:info@sepsi.ro)

MUNICIPIUL SFÂNTU GHEORGHE Nr.\_\_\_\_\_\_\_\_\_/\_\_\_\_\_\_\_\_\_\_\_\_

SEPSI PROTEKT SA Nr. \_\_\_\_\_\_\_\_/\_\_\_\_\_\_\_\_\_\_\_\_\_

**CONTRACT DE DELEGARE A SERVICIULUI**

**”Întreținerea și monitorizarea spațiilor verzi la Baza de agrement Şugaş Băi , Complexul Sportiv din cartierul Ciucului și Câmpul Frumos din municipiul Sfântu Gheorghe “**

**Preambul**

În temeiul prevederilor Legii nr. 98/2016 privind achizițiile publice, al Ordonanței Guvernului nr. 71/2002 privind organizarea și funcționarea serviciilor de administrare a domeniului public și privat de interes local, cu modificările și completările ulterioare, și a Hotărârii Consiliului Local nr.\_\_\_\_\_\_/2024, s-a încheiat prezentul contract

**1. PĂRȚILE CONTRACTANTE**

**1.1. MUNICIPIUL SFÂNTU GHEORGHE,** cu sediul în municipiul Sfântu Gheorghe str. 1 Decembrie 1918, nr. 2, jud. Covasna, CIF 4404605, reprezentat prin Antal Árpád-András – primar, în calitate de **delegatar,** pe de o parte

și

**1.2. SEPSI PROTEKT SA,** cu sediulîn municipiul Sfântu Gheorghe, Buevardul Grigore Bălan, nr.1, jud. Covasna, înregistrată la Registrul Comerțului Covasna sub nr. de înregistrare J14/253/2021/, CIF RO 44472200, cont nr. RO73RNCB0124170227450001, deschis la BCR Sucursala Sfântu Gheorghe reprezentat prin Kádár Judit, director general provizoriu, în calitate de **delegat,** pe de altă parte

**2. OBIECTUL ȘI PREȚUL CONTRACTULUI**

**2.1. (1)** Obiectul contractului îl constituie asigurarea și desfășurarea serviciului ”Întreținerea și monitorizarea spațiilor verzi la Baza de agrement Şugaş Băi , Complexul Sportiv din cartierul Ciucului și Câmpul Frumos din municipiul Sfântu Gheorghe “

**(2)** Activitățile și sarcinile aferente serviciilor de la alin. (1) sunt prevăzute în Caietul de sarcini, anexă la contract.

**2.2.** Delegatarul se obligă să plătească delegatului prețul stabilit pentru îndeplinirea prezentului contract, după emiterea facturii către delegat.

Factura va fi emisă până la data de 15 a fiecărei luni de către delegat pentru serviciile prestate în luna precedentă. Facturile vor fi însoțite de documente justificative privind serviciile facturate.

Delegatarul va plăti prețul prin ordin de plată în contul delegatului, în cel mult 30 de zile de la data preluării facturii.

**2.3.** Prețul estimat al contractului este de 500.000 lei, fără TVA.

**3. DURATA CONTRACTULUI , TERMENE STABILITE**

**3.1.** Durata contractului este de 2 (doi) ani, cu posibilitatea de prelungire, în condițiile Legii.

Prezentul contract intră în vigoare la data de **24.07.2024** și este valabil până la data de **23.07.2026.**

**4. DEFINIȚII**

**4.1.** În prezentul contract următorii termeni vor fi interpretați astfel:

a. *contract* – actul juridic care reprezintă acordul de voință a celor două părți

b.  *delegatar și delegat* – părțile contractante, așa cum acestea sunt numite în prezentul contract.

c.  *prețul contractului –* prețul plătibil delegatului de către delegatar, în baza contractului pentru îndeplinirea integrală și corespunzătoare a tuturor obligațiilor sale, asumate prin contract;

d.  *servicii* – activități a căror prestare face obiectul contractului

e.  *standarde –* standardele, reglementările tehnice sau orice alte asemenea prevăzute în caietul de sarcini.

f. *forță majoră –* un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și respectiv îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare face extrem de costisitoare executarea obligațiilor uneia din părți.

g.  *destinație finală* – locul unde delegatul are obligația de a presta serviciile;

h.  *zi -*  zi calendaristică; *lună* – lună calendaristică (12 luni/an); *an* – 365 zile

**5. STANDARDE**

**5.1.** Delegatul va presta serviciile, care fac obiectul prezentului contract cu respectarea standardelor, normelor și normativelor în vigoare.

**6. LIBERUL ACCES LA INFORMAȚIILE DE INTERES PUBLIC**

**6.2.** Prezentului contract îi sunt aplicabile prevederile Legii nr. 544/2001 privind liberul acces la informațiile de interes public, cu modificările și completările ulterioare.

**7**. **OBLIGAȚIILE DELEGATARULUI**

**7.1.** Delegatarul are obligația de a pune la dispoziția delegatorului orice facilități/și sau informații pe care le consideră necesare pentru îndeplinirea contractului.

**7.2.** Delegatarul este obligat să plătească prețul contractului în condițiile cap. 2.

**8. OBLIGAȚIILE DELEGATULUI**

**8.1.** Delegatul se obligă să despăgubească delegatarul împotriva oricăror:

a. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate, etc.) legate de echipamentele, materialele folosite pentru sau în legătură cu serviciile prestate și

b. daune-interese, costuri, taxe și cheltuieli de orice natură aferente, cu excepția situației în care o astfel de încălcare rezultă din respectarea prevederilor din prezentul contract.

**8.2.** Delegatul are obligația de a presta serviciile prevăzute în contract cu profesionalismul și promptitudinea cuvenită angajamentului asumat.

**8.3.** Delegatul se obligă să supravegheze prestarea serviciilor, să asigure resursele umane, echipamentele de muncă și de protecție pentru salariații săi.

**8.4.** Delegatul este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.

**8.5.** Delegatul declară că pe parcursul executării contractului va respecta obligațiile legale referitoare la condițiile de muncă și protecția muncii, sociale, relații de muncă, protecția mediului, protecția monumentelor istorice, egalitatea de șanse, eficiență energetică, care sunt în vigoare la nivel național și internațional.

**8.6** Delegatul asigură aplicarea și respectarea prevederilor Legii nr. 319/2006 și H.G. nr. 1425/2006, referitoare la SSM. De asemenea, delegatul are obligația de a respecta condițiile de utilizare, de funcționare, de exploatare, de întreținere, de revizie și de verificare de către organele abilitate a utilajelor, instalațiilor, echipamentelor tehnice.

**8.7.** Delegatul este pe deplin responsabil pentru conformitatea, stabilitatea și siguranța tuturor operațiunilor executate.

**8.8.** Delegatul va respecta toate prevederile legale în vigoare în materie și se va asigura că și personalul său, implicat în contract, va respecta prevederile legale, aprobările și standardele tehnice, profesionale și de calitate în vigoare.

**8.9.** Delegatul va adopta toate măsurile necesare pentru a asigura, în mod continuu, personalul, echipamentele și suportul necesar pentru îndeplinirea în mod eficient a obligațiilor asumate prin prezentul contract.

**8.10.** Delegatul se obligă să presteze serviciile cu respectarea prevederilor caietului de sarcini și ale legislației în materie.

**8.11.** Delegatul este responsabil de modul de prestare a serviciilor care fac obiectul prezentului contract și va fi răspunzător în conformitate cu prevederile în vigoare, pentru orice prejudicii cauzate datorită prestării necorespunzătoare a acestora.

**8.12.** Activitățile și sarcinile aferente serviciilor care fac obiectul prezentului contract sunt prevăzute în caietul de sarcini. Delegatul se obligă să asigure desfășurarea activităților și îndeplinirea sarcinilor stabilite în termenele și condițiile prevăzute în caietul de sarcini.

**9. RECEPȚIE ȘI VERIFICĂRI**

**9.1.** Delegatarul prin reprezentanții săi împuterniciți în acest scop, are dreptul de a inspecta și de a testa modul de prestare a serviciilor.

**9.2.** Delegatul este obligat să se conformeze solicitărilor, formulate de delegatar privind neconformitățile/problemele semnalate în cadrul inspecțiilor/verificărilor, în termenul limită indicat de către delegatar, fără a modifica prețul contractului stabilit la art. 2.3., sub sancțiunea aplicării prevederilor art.11.1**.**

**10. ÎNCEPERE, FINALIZARE, ÎNTÂRZIERE, SISTARE**

**10.1** Delegatul are obligația de a începe prestarea serviciilor în cel mai scurt timp posibil la data intrării în vigoare a prezentului contract.

**10.2.** Serviciile prestate în baza contractului sau orice fază prevăzută a acestora trebuie finalizată în termenul convenit de părți, respectiv potrivit celor prevăzute la cap. 3

**11. PENALITĂȚI, DAUNE - INTERESE**

**11.1.** În cazul în care, delegatul întârzie sau nu își îndeplinește obligațiile asumate prin contract în termenele și condițiile stabilite sau își execută obligațiile în mod necorespunzător, delegatarul are dreptul de a deduce din prețul contractului, ca penalități o sumă echivalentă cu 0,1% pentru fiecare zi de întârziere, până la îndeplinirea efectivă a obligațiilor.

**12.2.** În cazul în care delegatarul nu respectă termenul de plată prevăzut în art. 2.2., acesta va fi obligat să plătească penalități în valoare de 0,1% pentru fiecare zi de întârziere din valoarea facturii neachitate.

**12. ÎNCETAREA/REZILIEREA CONTRACTULUI**

**12.1.** Prezentul contract încetează în următoarele situații:

a. prin executarea de către ambele părți a tuturor obligațiilor ce le revin conform prezentului contract și legislației aplicabile;

b. prin reziliere, în cazul în care una din părți nu își execută sau execută necorespunzător obligațiile contractuale.

**12.2.** Rezilierea prezentului contract nu va avea niciun efect asupra obligațiilor deja scadente între părțile contractante.

**12.3.** Părțile sunt de drept în întârziere prin simplul fapt al nerespectării clauzelor prezentului contract.

**12.4.** Rezilierea operează de drept, fără intervenția instanțelor judecătorești și fără alte formalități, după 5 zile de la notificarea scrisă, trimisă celeilalte părți.

**12.5.** Delegatarul își rezervă dreptul de a denunța unilateral contractul de servicii, în cel mult 30 de zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale în așa măsură încât îndeplinirea contractului ar fi contrară interesului public.

**12.6.** Delegatarul își rezervă dreptul de a denunța unilateral contractul, fără efectuarea vreunei formalități și fără intervenția instanței de judecată în situația în care delegatul subcontractează sau cesionează cu încălcarea prevederilor prezentului contract și/sau legislației în vigoare, drepturile și obligațiile sale.

**13. AJUSTAREA PREȚULUI CONTRACTULUI.**

**13.1.** Pentru serviciile prestate, plățile datorate de delegatar către delegat sunt cele prevăzute la art. 2.3. Ajustarea prețului contractului se poate face numai în condițiile legii, cu aprobarea prealabilă a Consiliului local al municipiului Sfântu Gheorghe.

**14. INTERDICȚIA SUBDELEGĂRII**

**14.1.** Se interzice delegatului să încheie cu terții contracte de subdelegare având ca obiect prestarea serviciului delegat.

**14.2.** Cesionarea contractului de delegare de către delegat unei alte societăți nu este admisă decât în cazul în care această societate este rezultatul divizării, fuzionării sau înființării ca filială a societății aparținând delegatului, cu aprobarea delegatarului și corelată cu respectarea condițiilor inițiale de atribuire a gestiunii.

**15. FORȚA MAJORĂ**

**151**. Forța majoră este constatată de o autoritate competentă.

**15.2.** Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

**15.3.** Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

**15.4.** Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în cedarea limitării consecințelor.

**16.5.** Dacă forța majoră acționează sau se estimează că va acționa o perioadă mai mare de 5 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune – interese.

**17. SOLUȚIONAREA LITIGIILOR**

**17.1.** Delegatarul și delegatul vor face toate eforturile pentru a rezolva pe cale amiabilă orice neînțelegere în cadrul sau în legătură cu îndeplinirea contractului.

**17.2.** Dacă părțile nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești competente.

**18. DOCUMENTELE CONTRACULUI**

**18.1** Documentele contractului sunt:

1. Caietul de sarcini;

2. Regulamentul serviciului

3. Oferta de preț - Tariful

**19. MODIFICAREA CONTRACTULUI.**

**19.1.** Părțile au dreptul, în perioada de valabilitate a prezentului contract, de a conveni modificarea și/sau completarea acestuia, în limitele dispozițiilor prevăzute la art. 221-222 din Legea nr. 98/2016, coroborat cu prevederile H.G. nr. 395/2016, cu modificările și completările ulterioare.

**19.2.** Partea care propune modificarea contractului va transmite în scris celeilalte părți propunerea de modificare.

**20. DISPOZIȚII FINALE**

**20.1.** Orice comunicare între părți, referitoare la îndeplinirea prezentului contract, trebuie să fie transmisă în scris.

**20.2.** Comunicările între părți se pot realiza prin fax, prin adresă, e-mail sau prin alte mijloace de comunicare convenite între părți, cu condiția confirmării în scris a primirii comunicării.

**20.3.** Limba care guvernează contractul este limba română.

Prezentul contract conține...........pagini, precum și anexe și a fost încheiat în 2 exemplare originale, câte un exemplar pentru părțile contractante.

**DELEGATAR DELEGAT**

**MUNICIPIUL SFÂNTU GHEORGHE SEPSI PROTEKT SA.**

**Primar Director general**

**ANTAL ÁRPÁD – ANDRÁS PÁL CSABA**

**Director economic**

**VERESS ILDIKÓ**

**ROMÂNIA**

**JUDEȚUL COVASNA ANEXA nr. 3 la HCL\_\_\_\_\_\_\_/2024**

**MUNICIPIUL SFÂNTU GHEORGHE ANEXA nr. 1 la Contractul nr.\_\_\_\_\_\_\_2024**

**CONSILIUL LOCAL**

**CAIET DE SARCINI**

**al serviciului ”Întreținerea și monitorizarea spațiilor verzi la Baza de agrement Şugaş Băi , Complexul Sportiv din cartierul Ciucului și Câmpul Frumos din municipiul Sfântu Gheorghe “**

**CAPITOLUL I.** - **DISPOZIȚII GENERALE**

**Art.1. (1)** Prezentul caiet de sarcini a fost întocmit în baza legislației în vigoare și cuprinde condițiile minime în care se va desfășura activitatea de delegare a gestiunii pentru serviciul ”Întreținerea și monitorizarea spațiilor verzi la Baza de agrement Şugaş Băi , Complexul Sportiv din cartierul Ciucului și Câmpul Frumos din municipiul Sfântu Gheorghe“

**(2)** Prezentul caiet de sarcini a fost elaborat spre a servi drept documentație tehnică şi de referință în vederea stabilirii condițiilor specifice de efectuare a serviciului.

**(3)** Prezentul caiet de sarcini conține specificațiile tehnice care definesc caracteristicile referitoare la nivelul calitativ, tehnic şi de performanță, siguranță în exploatare.

**(4)** Caietul de sarcini precizează reglementările obligatorii referitoare la protecția muncii, prevenirea şi stingerea incendiilor şi protecția mediului, care trebuie respectate pe parcursul efectuării serviciului.

**Art**. 2.Prezentul Caiet de sarcini este anexă la Contractul de delegare, având ca obiect prestarea de servicii de ”Întreținerea și monitorizarea spațiilor verzi la Baza de agrement Şugaş Băi , Complexul Sportiv din cartierul Ciucului și Câmpul Frumos din municipiul Sfântu Gheorghe“

**CAPITOLUL II.** –**OBIECTUL DELEGĂRII GESTIUNII**

**Art. 3. Obiectul delegării gestiunii îl constituie:**

Asigurarea condițiilor optime prin monitorizarea și efectuarea lucrărilor de întreținere și asigurarea curățeniei pe toată durata programului de funcționare la obiectivele și spațiile verzi și locurile special amenajate pentru recreere la Baza de agrement Şugaş Băi, Complexul Sportiv din cartierul Ciucului și Câmpul Frumos din municipiul Sfântu Gheorghe.

1. mofetă, Șugaș Băi
2. zona izvoarelor, Șugaș Băi
3. Teren sport cu spațiul verde și terenul de joacă aferent, cartierul Câmpul Frumos
4. Complex sportiv – cartierul Ciucului

**CAPITOLUL III.** - **OBIECTIVELE URMĂRITE**

**Art. 4.** **Obiectivele pe care trebuie să le atingă serviciul:**

* îmbunătățirea calității serviciilor şi diversificarea acestora;
* asigurarea continuității serviciului;
* satisfacerea cerințelor şi nevoilor utilizatorilor, creșterea calității vieții;
* funcționarea şi exploatarea în condiții de siguranță, rentabilitate şi eficiență economică a serviciului public;
* ridicarea continuă a standardelor şi a indicatorilor de performanță ai serviciilor prestate;
* protejarea domeniului public şi privat;
* protecția şi conservarea mediului natural şi construit, în conformitate cu regulamentele legale în vigoare;
* protecția igienei şi sănătății publice, în conformitate cu reglementările specifice în vigoare;
* crearea de locuri de muncă;

**Art. 5. Prestatorul serviciilor va asigura:**

1. respectarea legislației, a normelor și regulamentelor privind igiena muncii, protecția muncii, gospodărirea apelor, protecția mediului, urmărirea comportării în timp a construcțiilor, prevenirea și combaterea incendiilor;
2. respectarea indicatorilor de performanță stabiliți prin contract;
3. aplicarea de metode performante de management care să conducă la reducerea costurilor de operare;
4. elaborarea planurilor anuale de revizii și reparații executate cu forțe proprii și cu terți;
5. realizarea unui sistem de evidență al sesizărilor și reclamațiilor;
6. evidența orelor de funcționare a utilajelor;
7. dotarea cu instalații și echipamente specifice necesare pentru prestarea activităților care fac obiectul delegării gestiunii.

**CAPITOLUL IV.** - **DURATA DELEGĂRII GESTIUNII**

**Art. 6.** Durata contractului este de 2 ani, cu drept de prelungire în conformitate cu legislația în vigoare.

**CAPITOLUL V.** – **ACTIVITĂȚILE AFERENTE SERVICIULUI**

**Art.7. Activitatea se desfășoară zilnic de luni până duminică pe baza unui program bine definit și constă în efectuarea următoarelor operațiuni:**

* monitorizarea continuă a obiectivelor, a spațiilor verzi și a locurilor special amenajate pentru recreere
* efectuarea lucrărilor de curățenie
* menținerea curățeniei pe parcursul zilei
* efectuarea lucrărilor de toaletare arbori/arbuști
* efectuarea lucrărilor de tundere gazon
* efectuarea lucrărilor de cosire iarbă
* alte lucrări specifice în domeniu

**CAPITOLUL VI.** – **CONDIȚII DE MEDIU**

**Art. 8.** Se vor respecta prevederile legislației în vigoare în ceea ce privește protecția mediului:

* Legea nr. 24/2007 privind reglementarea și administrarea spațiilor verzi din intravilanul localităților, actualizată și republicată, cu modificările și completările ulterioare
* Legea nr. 211/2011, privind regimul deșeurilor, republicată, cu modificările și completările ulterioare
* OUG nr. 195/2005 privind protecția mediului, cu modificările și completările ulterioare
* OUG nr. 68/2007 privind răspunderea de mediu cu referire la prevenirea și repararea prejudiciului asupra mediului, cu modificările și completările ulterioare

**Art. 9.** Autoritatea contractantă va fi informată despre orice eveniment de mediu produs în timpul executării contractului, cu identificarea locației.

**Art. 10.** Operatorul trebuie să evite orice agresiune asupra mediului prin poluarea apei,

aerului, solului cu orice fel de material sau substanța poluantă. În situația oricărui eveniment de mediu provocat în desfășurarea serviciului prin angajați sau colaboratori ai prestatorului, operatorul va fi considerat poluatorși va suporta consecințele. Delegatarul va fi informat imediat despre orice eveniment de mediu produs în locațiile proprii, în timpul executării contractului.

**Art. 11.** Substanțele utilizate la tratamente se vor încadra în clasele de toxicitate admise

pentru respectivele operațiuni, prevăzute în lista aprobata de legislația română.

**Art. 12.** Suprafețele se consideră întreținute când sunt efectuate toate lucrările necesare, cu o frecvență adecvată în acest scop în funcție de sezon și de gradul de aglomerație turistică.

**CAPITOLUL VII. – PREȚURI, TARIFE ȘI PLĂȚI**

**Art. 13.** Stabilirea, ajustarea şi modificarea prețurilor şi a tarifelor se vor efectua în conformitate cu procedura de stabilire, modificare sau ajustare a prețurilor şi tarifelor specifice serviciilor delegate şi cu respectarea prevederilor legilor speciale.

**Art. 14.**  Structura şi nivelul prețurilor, tarifelor şi taxelor vor fi stabilite astfel încât:

1. să acopere costul efectiv al furnizării/prestării serviciului de administrare a domeniului public şi privat;
2. să acopere cel puțin sumele investite şi cheltuielile curente de întreținere şi exploatare;
3. să descurajeze consumul excesiv şi risipa;
4. să încurajeze exploatarea eficientă a serviciului;
5. să încurajeze investițiile de capital;
6. să respecte autonomia financiară a operatorului.

**Art. 15**. Aprobarea prețurilor şi/sau a tarifelor se face de către Consiliul local al municipiului Sfântu Gheorghe, după avizul favorabil al comisiei de negociere, numită prin Dispoziția primarului.

**Art. 16**. Prețurile şi tarifele stabilite trebuie să respecte următoarele cerințe:

1. asigurarea furnizării/prestării serviciilor la nivelurile de calitate şi indicatorii de performanță stabiliți prin contract, după caz;
2. realizarea unui raport calitate - cost cât mai bun pentru serviciile furnizate/prestate pe perioada angajată şi asigurarea unui echilibru între riscurile şi beneficiile asumate de pârțile contractante;
3. asigurarea exploatării şi întreținerii eficiente a bunurilor delegate

**Art. 17.** La propunerea operatorului, tarifele pentru alte tipuri de servicii sau activități care nu au fost prevăzute şi care pot să apară în timpul contractului, vor putea fi aplicate după aprobarea de către Consiliul local.

**Art.18.** Achizitorul se obligă să plătească prestatorului prețul stabilit pentru îndeplinirea contractului, după emiterea facturii către prestator.

Factura va fi emisă până la data de 15 a fiecărei luni de către prestator pentru serviciile prestate în luna precedentă. Facturile vor fi însoțite de documente justificative privind serviciile facturate.

Achizitorul va plăti prețul prin ordin de plată în contul prestatorului, în cel mult 30 de zile de la data preluării facturii.

**CAPITOLUL VIII. - FINANŢAREA ŞI REALIZAREA INVESTIŢIILOR**

**Art. 19.** Finanțarea şi realizarea investițiilor aferente serviciilor de administrare a domeniului public şi privat se fac cu respectarea legislației în vigoare privind inițierea, fundamentarea, promovarea şi aprobarea investițiilor publice, în temeiul următoarelor principii:

* promovarea rentabilității şi eficienței economice;
* utilizarea veniturilor realizate din prestarea serviciilor pentru dezvoltarea acestora şi a infrastructurilor tehnico – edilitare aferente;
* crearea mijloacelor financiare necesare în vederea funcționării serviciilor;
* respectarea dispozițiilor legale referitoare la calitatea şi disciplina în urbanism;

**Art. 20.** Infrastructura, materialele/dotările tehnice necesare pentru efectuarea lucrărilor de întreținere al spațiilor verzi la Baza de agrement Şugaş Băi, Complexul Sportiv din cartierul Ciucului și Cartierul Câmpul Frumos rămân în proprietatea beneficiarului.

Prin infrastructura se înțeleg:

1. consumabile
2. echipamente: mașini tuns gazon, motocoasă, motoferăstrău, alte unelte de mână.

**CAPITOLUL IX.** – **DREPTURILE ȘI OBLIGAȚIILE PĂRTILOR**

**Art. 21. Drepturile si obligațiile delegatarului:**

**(1)** **Delegatarul are următoarele drepturi**:

1. să stabilească, dacă este cazul, și să aprobe programele de reabilitare, extindere și modernizare a spațiilor cu consultarea delegatului;
2. să avizeze, după caz, programele privind reabilitarea, extinderea si modernizarea dotărilor publice aferente serviciului de amenajare, întreținere, extindere spatii verzi;
3. să monitorizeze și să exercite controlul cu privire la serviciul prestat și să ia măsurile necesare în cazul în care delegatul nu asigură indicatorii de performanță, criteriile de calitate și continuitatea serviciilor pentru care s-a obligat;
4. să supravegheze și să controleze modul de desfășurare a serviciului cu privire la:

* respectarea și îndeplinirea obligațiilor contractuale asumate de către delegat, modul de administrare, exploatare și menținere în funcțiune a acestuia;
* calitatea serviciului prestat;
* îndeplinirea indicatorilor de performanță ai serviciului prestat;

1. să verifice stadiul de realizare a investițiilor, cuantumul acestora, precum și modul în care este satisfăcut interesul public;
2. să sancționeze delegatul în cazul în care acesta nu respectă indicatorii de performanță și parametrii de eficienta la care s-a angajat prin contract și/sau obligațiile contractuale, cu excepția situațiilor care nu se datorează delegatului sau vreunui act, acțiuni sau inacțiuni ale acestuia sau în legătură cu acesta;
3. să rezilieze unilateral contractul și să organizeze o nouă procedură pentru delegarea gestiunii serviciului, dacă constată încălcarea repetată de către delegat a obligațiilor contractuale în cazurile și condițiile prevăzute în contract;
4. să aprobe/respingă stabilirea, ajustarea sau, după caz, modificarea tarifelor serviciilor, în conformitate cu prevederile legale în vigoare;
5. să acorde sprijin delegat pentru efectuarea oricăror demersuri pentru a obține întreaga documentație necesară efectuării lucrărilor de amenajare sau investițiilor (respectiv avize, certificate de urbanism, autorizație de construire și procesul verbal de recepție aferent investițiilor etc), atunci când este cazul.

**(2) Delegatarul are următoarele obligații:**

1. să acorde sprijin operatorului de servicii pe parcursul derulării contractului, la inițiativa acestuia de a îmbunătății serviciul prestat, pentru toate acțiunile care contravin interesului creșterii calității serviciului respectiv;
2. să achite la termenele stabilite contravaloarea facturilor lunare;
3. să verifice periodic:

* cantitatea serviciilor prestate și nivelul de calitate al acestora;
* menținerea echilibrului contractual
* îndeplinirea indicatorilor de performanță
* clauzele de amenajare, întreținere a bunurilor publice
* modul de administrare, exploatare, întreținere şi menținere în funcțiune, dezvoltare şi/sau modernizare a infrastructurii edilitar-urbane încredințate prin contract.

**Art. 22. Drepturile si obligațiile delegatului:**

**(1) Delegatul are următoarele drepturi:**

1. să încaseze contravaloarea activităților prestate prin practicarea de prețuri și tarife, stabilite în condițiile legii și aprobate prin Hotărârea Consiliului Local.
2. să propună delegatarului ajustarea tarifelor, doar dacă o impune o măsură legislativă justificată de ajustare;
3. să inițieze modificarea și/sau completarea prezentului contract, în cazul modificării reglementărilor și/sau a condițiilor tehnico-economice care au stat la baza încheierii acestuia;
4. să asigură echilibrul contractual pe durata contractului.

**(2) Delegatul are următoarele obligații:**

1. să execute activitățile specifice serviciului pe criterii de competitivitate;
2. să respecte indicatorii de performanță;
3. să furnizeze delegatarului informațiile solicitate și să asigure accesul la toate informațiile necesare verificării și evaluării funcționarii și dezvoltării activităților, în conformitate cu legislația în vigoare și cu clauzele contractuale, ori de câte ori îi solicită delegatarul;
4. să aplice metode performante de management care să conducă la reducerea costurilor de operare;
5. să asigure salariați în vederea efectuării lucrărilor sus menționate în zilele de luni- duminică, între orele 10-22. Beneficiarul își rezervă dreptul de a modifica programul de lucru al prestatorului dacă în urma desfășurării activității se constată că programul de lucru specificat in Caietul de sarcini nu este cel adecvat.
6. să asigure echipamente de muncă și de protecție pentru salariații săi.
7. să asigure numărul de personal necesar desfășurării serviciului indiferent de perioada efectuării concediilor de odihnă, concediilor medicale, zilelor libere etc.
8. să asigure controlul îndeplinirii programului de lucru zilnic și al calității serviciilor prestate prin intermediul unui șef de echipă sau a unui supervizor.
9. răspunde și suportă riscul și eventualele pagube produse ca urmare a activității sale. Ia măsuri pentru remedierea defecțiunilor apărute şi efectuarea reparațiilor în termen de max.3 zile lucrătoare de la producerea avariilor. În cazul în care lucrările de reparații necesită piese de schimb sau consumabile specifice acesta se va semnala beneficiarului.
10. obligația de a lua măsurile corespunzătoare în vederea prevenirii riscurilor profesionale, protecția sănătății și securității personalului propriu, informării și instruirii acestuia în domeniul securității și sănătății în muncă, eliminării factorilor de risc și accidentare, în conformitate cu dispozițiile Legii securității și sănătății în muncă nr.319/2006. Încălcarea dispozițiilor legale privitoare la protecția muncii și PSI pentru activitățile desfășurate de personalul propriu atrage pentru societatea prestatoare întreaga răspundere disciplinară, administrativă, materială, civilă sau penală potrivit legislației în vigoare.
11. prestatorul va lua măsurile necesare pentru ca activitatea sa să nu afecteze desfășurarea în bune condiții a activităților zilnice ale beneficiarului.

**CAPITOLUL X. - EVALUAREA INDICATORILOR DE PERFORMANŢĂ**

**Art. 23.** **(1)** Indicatorii de performanță stabilesc condițiile ce trebuie respectate de operator în asigurarea serviciului public delegat, având în vedere:

* continuitatea din punct de vedere cantitativ şi calitativ
* adaptarea permanentă la cerințele utilizatorilor
* excluderea oricărei discriminări privind accesul la serviciul delegat

**(2)** Indicatorii de performanța aferenți activităților ce fac obiectul delegării de gestiune se regăsesc in **Anexa nr. 1** la prezentul Caiet de sarcini.

**CAPITOLUL XI.** – **ÎNCETAREA CONTRACTULUI**

**Art. 24.** Încetarea delegării de gestiune se face în următoarele situații:

1. la expirarea duratei stabilite prin contract, dacă părțile nu convin, în scris, la prelungirea acestuia, în condițiile legii;
2. în cazul nerespectării obligațiilor contractuale de către prestator sau ca urmare a constatării unor abateri ale prestatorului, prin reziliere unilaterală din partea achizitorului;
3. contractul este reziliat de drept în cazul în care concesionarul de servicii publice este declarat în faliment sau insolvență;
4. în caz de forță majoră;
5. prin denunțarea unilaterală a contractului de delegatar, dacă constată și dovedește nerespectarea repetată de către delegat a obligațiilor contractuale;

**CAPITOLUL XII. - DISPOZIŢII FINALE**

**Art. 25.** Caietul de sarcini alături de Regulamentul Serviciului vor fi anexe la Contractul de delegare a serviciului ”Întreținerea și monitorizarea spațiilor verzi la Baza de agrement Şugaş

Băi , Complexul Sportiv din cartierul Ciucului și Câmpul Frumos din municipiul Sfântu Gheorghe“

**Anexa nr. 1 la Caietul de sarcini**

**INDICATORI DE PERFORMANȚĂ**

|  |  |  |
| --- | --- | --- |
| **Nr. crt.** | **Indicatori de performanță** | **Anual** |
| 1 | Numărul de solicitări de îmbunătățire a parametrilor de calitate ai activității prestate, rezolvate, raportat la numărul total de cereri de îmbunătățire a activității | 100% |
| 2 | Numărul de sesizări din partea agenților de protecția mediului raportat la numărul total de sesizări din partea autorităților centrale și locale. | 10% |
| 3 | Numărul de sesizări din partea reprezentanților direcției de sănătate publică raportat la numărul total de sesizări din partea autorităților centrale și locale | 5% |
| 4 | Procentul de reclamații rezolvate privind cantitățile de servicii prestate, raportat la numărul total de reclamații privind cantitățile de servicii prestate pe activități și categorii de utilizatori | 100% |
| 5 | Ponderea din numărul de reclamații de la pct. 4 care s-au dovedit justificate | 90% |

**ROMÂNIA**

**JUDEȚUL COVASNA ANEXA nr. 4 la HCL nr. \_\_\_/2024**

**MUNICIPIUL SFÂNTU GHEORGHE ANEXA nr. 2 la Contract nr.\_\_\_/2024**

**CONSILIUL LOCAL**

**REDULAMENTUL SERVICIULUI**

**”Întreținerea și monitorizarea spațiilor verzi la Baza de agrement Şugaş Băi , Complexul Sportiv din cartierul Ciucului și Câmpul Frumos din municipiul Sfântu Gheorghe“**

**DISPOZIȚII GENERALE**

**Art.1.** Prezentul document a fost întocmit în baza legislației în vigoare și cuprinde condițiile minime în care se va desfășura activitatea de delegare a gestiunii pentru serviciul ”Întreținerea și monitorizarea spațiilor verzi la Baza de agrement Şugaş Băi și cartierul Câmpul Frumos din municipiul Sfântu Gheorghe.“

**Art**. **2.** Prezentul Regulament este anexă la Contractul de delegare, având ca obiect prestarea de servicii de **î**ntreținere și monitorizare spații verzi și a locurilor special amenajate pentru recreere la Baza de agrement Şugaş Băi.

**CAPITOLUL II.** –**OBIECTUL DELEGĂRII GESTIUNII**

**Art. 3.** Obiectul delegării gestiunii îl constituie:

Asigurarea condițiilor optime prin monitorizarea și efectuarea lucrărilor de întreținere al spațiilor verzi la Baza de agrement Şugaş Băi și cartierul Câmpul Frumos, asigurarea curățeniei pe toată durata programului de funcționare al obiectivelor și al spațiilor verzi și locurilor special amenajate pentru recreere:

1. bază de tratament, Șugaș Băi
2. mofetă, Șugaș Băi
3. zona izvoarelor, Șugaș Băi
4. Teren sport cu spațiul verde și terenul de joacă aferent, cartierul Câmpul Frumos, constând în teren sport, teren joacă copii, zona verde aferentă
5. Complex Sportiv – Cartierul Ciucului, constând în teren minifotbal, teren de tenis cu piciorul, teren badminton, teren echipamente fitness, teren de joacă ăentru copii, teren cu mese ping pong, teren volei, teren cu zona verde aferentă

**CAPITOLUL III.** - **OBIECTIVELE URMĂRITE**

**Art. 4.** Obiectivele pe care trebuie să le atingă serviciul:

* îmbunătățirea calității serviciilor şi diversificarea acestora;
* satisfacerea cerințelor şi nevoilor utilizatorilor, creșterea calității vieții;
* funcționarea şi exploatarea în condiții de siguranță, rentabilitate şi eficiență economică a serviciului public;
* ridicarea continuă a standardelor şi a indicatorilor de performanță ai serviciilor prestate;
* protejarea domeniului public şi privat;
* protecția şi conservarea mediului natural şi construit, în conformitate cu regulamentele legale în vigoare;
* protecția igienei şi sănătății publice, în conformitate cu reglementările specifice în vigoare;
* crearea de locuri de muncă;

**Art. 5.** Prestatorul serviciilor va asigura:

1. respectarea legislației, normelor, prescripțiilor și regulamentelor privind igiena muncii, protecția muncii, gospodărirea apelor, protecția mediului, urmărirea comportării în timp a construcțiilor, prevenirea și combaterea incendiilor;
2. respectare indicatorilor de performanță stabiliți prin contract;
3. aplicarea de metode performante de management care să conducă la reducerea costurilor de operare;
4. elaborarea planurilor anuale de revizii și reparații executate cu forțe proprii și cu terți;
5. realizarea unui sistem de evidență al sesizărilor și reclamațiilor;
6. evidența orelor de funcționare a utilajelor;
7. dotarea cu instalații și echipamente specifice necesare pentru prestarea activităților care fac obiectul delegării gestiunii.

**CAPITOLUL IV.** - **DURATA DELEGĂRII GESTIUNII**

**Art. 6.** Durata contractului este de 2 ani, cu drept de prelungire în conformitate cu legislația în vigoare.

**CAPITOLUL V.** – **ACTIVITĂȚILE AFERENTE SERVICIULUI**

**Art.7. Activitatea se desfășoară zilnic de luni până duminică pe baza unui program bine definit și constă în efectuarea următoarelor operațiuni:**

1. monitorizarea continuă a obiectivelor, a spațiilor verzi și a locurilor special amenajate pentru recreere
2. efectuarea lucrărilor de curățenie
3. menținerea curățeniei pe parcursul zilei
4. efectuarea lucrărilor de toaletare arbori/arbuști
5. efectuarea lucrărilor de tundere gazon
6. efectuarea lucrărilor de cosire iarbă
7. alte lucrări specifice în domeniu

**CAPITOLUL VI. - DISPOZIŢII FINALE**

**Art. 8.** Regulamentul Serviciului alături de Caietul de sarcini vor fi anexe la Contractul de delegare a serviciului ”Întreținerea și monitorizarea spațiilor verzi la Baza de agrement Şugaş Băi , Complexul Sportiv din cartierul Ciucului și Câmpul Frumos din municipiul Sfântu Gheorghe“.